
Priedas Nr.
TECHNINĖ SPECIFIKACIJA
(PU-15407/26) Geografinės informacinės sistemos (GIS) serverių platformos licencijos ir konsultavimo paslaugos

1. SĄVOKOS IR SUTRUMPINIMAI
0. Pirkėjas – AB „Kelių priežiūra“.
0. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
0. Sutartis – Sutartis, sudaroma tarp Tiekėjo ir Pirkėjo dėl pirkimo objekto.
0. [bookmark: _Hlk157974573]Pirkimo objekto pavadinimas – (PU-15407/26) Geografinės informacinės sistemos (GIS) serverių platformos licencijos ir konsultavimo paslaugos
  (toliau - Prekės).

2. PIRKIMO OBJEKTO APRAŠYMAS, APIMTYS, REIKALAVIMAI 
2.1. Pirkimo objektas į pirkimo dalis neskaidomas, nes licencijos, jų aktyvavimas, naudotojų administravimas, konsultacijos ir mokymai sudaro technologiškai vientisą GIS platformos diegimo ir eksploatavimo visumą. Skaidymas į dalis galėtų apsunkinti atsakomybės paskirstymą, platformos suderinamumą, licencijų valdymą ir garantinį / techninį palaikymą.
2.2. Pirkimo objekto aprašymas: 
2.2.1. Pirkimo objektas – geografinės informacinės sistemos (GIS) platformos „ArcGIS Enterprise Advanced“ arba lygiavertės platformos licencijų įsigijimas. Lygiavertiškumo reikalavimai siūlomai lygiavertei programinei įrangai: 
2.2.1.1. Jei siūloma lygiavertė programinė įranga, Tiekėjas savo lėšomis ne daugiau kaip per 2 mėnesius privalo atlikti Pirkėjo turimų sistemų, sukurtų produktų ir duomenų migravimą iš šiuo metu naudojamos ESRI aplinkos į lygiavertę, užtikrinant nepertraukiamą Pirkėjo turimų sistemų darbą bei esamų funkcionalumų ir integracijų tęstinumą, įskaitant internetinių paslaugų portalų, susijusių su naudojama ArcGIS platforma, pritaikymą veikti su siūloma programine įranga.
2.2.1.2. Jei siūloma lygiavertė programinė įranga, Tiekėjas savo lėšomis privalo užtikrinti Pirkėjo specialistų apmokymus darbui su siūloma programine įranga.
2.2.1.3. Siūloma lygiavertė programinė įranga turi atitikti turimos ir naudojamos programinės įrangos bazinį funkcionalumą, duomenų suderinamumą tarp visų naudojamų sistemų, bei visų veikiančių veiklos procesų veikimą, kurie orientuoti į vidinius ir išorinius vartotojus.
2.2.2. Pirkėjas siekia išplėsti turimos geografinės informacinės sistemos funkcionalumą, papildant esamą sprendimą serverine GIS platforma, skirta erdvinių (geografinių) duomenų kaupimui, apdorojimui, analizei ir publikavimui, kuri leidžia centralizuotai valdyti GIS paslaugas, duomenis ir naudotojus organizacijos viduje bei veiktų Pirkėjo turimoje infrastruktūroje, užtikrinant duomenų kontrolę ir saugumą organizacijos ribose, o taip pat apima su šia platforma integruotą darbalaukio GIS programinę įrangą (pvz., ArcGIS Pro arba lygiavertę), skirtą pažangiai erdvinių duomenų analizei, modeliavimo ir redagavimo funkcijoms bei duomenų mainams su serverine platforma.
2.2.3. Sistemos diegimo pagrindiniai tikslai:
2.2.3.1. pereiti nuo fragmentuoto GIS produktų naudojimo prie centralizuotos infrastruktūros;
2.2.3.2. užtikrinti duomenų saugojimą ir kontrolę Pirkėjo vidinėje infrastruktūroje;
2.2.3.3. sudaryti sąlygas sistemų integracijoms ir realaus laiko duomenų naudojimui.
2.2.4. Pirkimo objektas apima:
2.2.4.1. produkcinės aplinkos programinės įrangos licencijas;
2.2.4.2. testavimo („staging“) aplinkos programinės įrangos licencijas;
2.2.4.3. įvairių tipų naudotojų licencijas ir kreditų paketus (pagal poreikį);
2.2.4.4. konsultacijas (pagal poreikį);
2.2.4.5. darbuotojų mokymus.
2.2.5. Pirkimo objektas neapima serverinės infrastruktūros įsigijimo ir fizinių ar virtualių serverių tiekimo paslaugų.
2.2.6. Programinės įrangos licencijos turi būti teikiamos prenumeratos metodu, kai kasmet atnaujinama prenumerata ir atnaujinama programinės įrangos versija. Pirkėjas turi turėti teisę naudoti naujausią stabilią programinės įrangos versiją visu licencijos galiojimo laikotarpiu.
2.2.7. Pirkėjas turi teisę pagal poreikį užsakyti konsultavimo, konfigūravimo, naujo funkcionalumo programavimo, integravimo, analizės, mokymų ar kitas su pirkimo objektu susijusias paslaugas. Paslaugos užsakomos atskirais Pirkėjo užsakymais ir apmokamos pagal Tiekėjo pasiūlyme nurodytą valandinį įkainį bei faktiškai Paslaugoms suteikti sunaudotą laiką. Paslaugos teikiamos nuotoliniu būdu, per Pirkėjo ir Tiekėjo užsakyme suderintą laikotarpį.
2.2.8. Tiekėjas įsipareigoja užtikrinti šiuos reakcijų ir sprendimų laikus, priklausomai nuo užklausos ar užsakymo pobūdžio:
2.2.8.1. Užklausos dėl standartinės programinės įrangos. Techninio pobūdžio ir bendrinėms užklausoms dėl programinės įrangos veikimo, naudojimo ar standartinio funkcionalumo taikomas reagavimo laikas – ne ilgesnis kaip 48 valandos nuo užklausos pateikimo informacinėje sistemoje.
2.2.8.2. Paslaugų užsakymai (be naujo funkcionalumo kūrimo):
2.2.8.2.1. Užsakant konsultacijas, mokymus ar kitas paslaugas, kurių metu nėra kuriamas papildomas funkcionalumas, taikomas reagavimo laikas – ne ilgesnis kaip 8 darbo valandos nuo užsakymo pateikimo.
2.2.8.2.2. Tokiais atvejais sprendimo (įvykdymo) terminas nustatomas ir tvirtinamas abiejų šalių rašytiniu susitarimu (elektroniniu paštu, informacinėje sistemoje ar kitu abipusiai sutartu būdu).
2.2.8.3. Paslaugų užsakymai (su naujo funkcionalumo kūrimu):
2.2.8.3.1. Užsakant konfigūravimo, programavimo, integravimo, analizės ar kitas paslaugas, kurių metu kuriamas naujas funkcionalumas, produktas ar atliekami darbai, taikomas reagavimo laikas – ne ilgesnis kaip 8 darbo valandos.
2.2.8.3.2. Tokiais atvejais sprendimo (įvykdymo) terminas nustatomas ir tvirtinamas abiejų šalių rašytiniu susitarimu (elektroniniu paštu, informacinėje sistemoje ar kitu abipusiai sutartu būdu).
2.2.8.3.3. Tokiais atvejais užsakymo vykdymo metu sukurtam naujam funkcionalumui, produktui ar atliktiems darbams yra taikoma ne trumpesnė kaip 6 mėn. garantija.
2.2.8.4. Tiekėjo sukurtų sukurto naujo funkcionalumo, produkto ar atliktų darbų rezultato sutrikimai (incidentai) garantiniu laikotarpiu. 
2.2.8.4.1. Sutrikus Tiekėjo sukurtam funkcionalumui garantiniu laikotarpiu, laikoma, kad įvyko Tiekėjo atsakomybėje esanti klaida, kuri turi būti šalinama pagal žemiau nustatytus prioritetus:
2.2.8.4.1.1. Žemas prioritetas – sistemos funkcionalumas veikia, tačiau nustatomi vizualiniai ar kiti neatitikimai reikalavimams; duomenys nėra prarandami ir (ar) iškraipomi. Reagavimo laikas – ne ilgesnis kaip 5 darbo dienos; sprendimo laikas – ne ilgesnis kaip 15 darbo dienų.
2.2.8.4.1.2. Vidutinis prioritetas – neveikia dalis funkcionalumo, tačiau numatytas darbas gali būti atliekamas alternatyviu būdu; duomenys nėra prarandami ir (ar) iškraipomi. Reagavimo laikas – ne ilgesnis kaip 2 darbo dienos; sprendimo laikas – ne ilgesnis kaip 5 darbo dienos.
2.2.8.4.1.3. Aukštas prioritetas – neveikia dalis pagrindinio programinės įrangos funkcionalumo, dėl ko ribojamas esminių veiklos procesų vykdymas; duomenys nėra prarandami ir (ar) iškraipomi. Reagavimo laikas – ne ilgesnis kaip 4 darbo valandos; sprendimo laikas – ne ilgesnis kaip 2 darbo dienos.
2.2.8.4.1.4. Kritinis prioritetas – neveikia visa arba esminė programinės įrangos funkcionalumo dalis ir (ar) prarandami bei (ar) iškraipomi duomenys. Reagavimo laikas – ne ilgesnis kaip 4 darbo valandos; sprendimo laikas – ne ilgesnis kaip 1 darbo diena.
2.2.9. Siūloma programinė įranga turi leisti naudotojams:
2.2.9.1. kurti, redaguoti ir valdyti erdvinius duomenis pagal naudotojams priskirtas teises;
2.2.9.2. atlikti erdvinę analizę ir modeliavimą;
2.2.9.3. kurti interaktyvius žemėlapius, programėles ir informacinius skydus;
2.2.9.4. dalintis duomenimis organizacijos viduje ir išorėje pagal nustatytas prieigos teises.
2.2.10. Sistema turi palaikyti skirtingų lygių naudotojų roles, įskaitant, bet neapsiribojant:
2.2.10.1. pažangaus funkcionalumo naudotojus (duomenų analizė, modeliavimas, administravimas);
2.2.10.2. standartinio funkcionalumo naudotojus (duomenų kūrimas ir redagavimas);
2.2.10.3. mobiliuosius naudotojus (duomenų rinkimas lauke);
2.2.10.4. duomenų pildytojus (riboto funkcionalumo redagavimas);
2.2.10.5. peržiūros naudotojus (tik duomenų peržiūra).
2.2.11. Sistema turi užtikrinti:
2.2.11.1. galimybę dirbti per interneto naršyklę be papildomos programinės įrangos diegimo;
2.2.11.2. suderinamumą su mobiliaisiais įrenginiais (Android, iOS);
2.2.11.3. integraciją su kitomis informacinėmis sistemomis bei duomenų bazėmis per standartizuotas sąsajas;
2.2.11.4. duomenų importą ir eksportą įvairiais formatais (pvz., CSV, GeoJSON, SHP ir kt.).
2.2.12. Sistema turi suteikti galimybę daliai Pirkėjo darbuotojų naudotis pažangia darbalaukio (angl. desktop) GIS programine įranga, skirta išplėstinei erdvinių duomenų analizei, redagavimui ir apdorojimui.
2.2.13. Darbalaukio GIS programinė įranga turi užtikrinti šias funkcijas:
2.2.13.1. pažangią erdvinių duomenų analizę ir modeliavimą;
2.2.13.2. didelės apimties duomenų apdorojimą lokaliame kompiuteryje;
2.2.13.3. sudėtingų kartografinių produktų (žemėlapių) kūrimą;
2.2.13.4. darbą neprisijungus („offline“ režimu), su galimybe sinchronizuoti duomenis su debesijos platforma.
2.2.14. Pažangus erdvinės analizės funkcionalumas turi leisti:
2.2.14.1. atlikti paviršių analizę, interpolaciją, geostatistiką;
2.2.14.2. modeliuoti teritorinius procesus ir tendencijas.
2.2.15. Darbalaukio programinė įranga turi būti pilnai integruota su GIS platforma, užtikrinant:
2.2.15.1. duomenų mainus realiu laiku arba sinchronizavimo būdu;
2.2.15.2. bendrą naudotojų autentifikaciją;
2.2.15.3. suderinamumą tarp darbalaukio ir debesijos aplinkose kuriamų duomenų.
2.2.16. Turi būti užtikrinta:
2.2.16.1. naudotojų autentifikacija ir autorizacija;
2.2.16.2. galimybė integruoti su organizacijos tapatybės valdymo sistema (Microsoft Entra ID). 
2.2.16.3. Licencijos turi būti vardinės (priskirtos konkretiems naudotojams) ir administruojamos centralizuotai.
2.2.16.4. Prenumeratos modelyje naudotojų licencijos turi būti pagrindinis būdas suteikti prieigą prie sistemos funkcijų, aplikacijų ir duomenų.
2.2.17. Tiekėjas turi užtikrinti, kad daliai naudotojų tipo licencijų būtų suteikiama teisė naudotis darbalaukio GIS programine įranga be papildomų atskirų licencijų įsigijimo, arba pasiūlyti lygiavertį sprendimą, užtikrinantį analogišką funkcionalumą.
2.2.18. Tiekėjas turi užtikrinti galimybę keisti naudotojų roles ir licencijų paskirstymą prenumeratos laikotarpiu.
2.2.19. Turi būti užtikrintas sistemos tęstinumas ir galimybė pratęsti prenumeratas ateityje.
2.3. [bookmark: _Hlk157089753]Pirkimo objekto apimtys:

Lentelė Nr. 1 Programinės įrangos licencijos
	Eil. Nr.
	 Prekės pavadinimas
	Matas
	Kiekis
	Metai
	Iš viso

	1.
	ArcGIS Enterprise Advanced (iki 4 branduolių) programinės įrangos licencijos 1 metų prenumerata 1 serveriui
	vnt.
	1
	3
	3

	2. 
	ArcGIS Enterprise Advanced Staging (iki 4 branduolių) programinės įrangos licencijos 1 metų prenumerata 1 serveriui
	vnt.
	1
	3
	3

	3.
	Siūlomos programinės įrangos diegimo ir konfigūravimo mokymai 1 asmeniui
	mokymų dalyvis
	3
	Netaikoma
	3

	4.
	Siūlomos programinės įrangos administravimo mokymai 1 asmeniui
	mokymų dalyvis
	3
	Netaikoma
	3




Lentelė Nr. 2 Kitos licencijos ir paslaugos
	Eil. Nr.
	 Prekės pavadinimas
	Matas
	Preliminarus kiekis*
	Metai
	Iš viso (preliminarus kiekis*)

	1.
	ArcGIS Online Professional Plus naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	2.
	ArcGIS Online Professional naudotojo tipo (arba lygiavertės) licencijos 1 metų prenumerata 1 naudotojui
	vnt.
	2
	3
	6

	3.
	ArcGIS Online Creator naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	4.
	ArcGIS Online Mobile Worker naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	5.
	ArcGIS Online Contributor naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	6

	6.
	ArcGIS Online Viewer naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	6

	7.
	ArcGIS Online 1000 kreditų paketas (arba lygiavertis atitikmuo)
	vnt.
	5
	Netaikoma
	5

	8.
	ArcGIS Enterprise Professional Plus naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	9.
	ArcGIS Enterprise Professional naudotojo tipo (arba lygiavertės) licencijos 1 metų prenumerata 1 naudotojui
	vnt.
	2
	3
	6

	10.
	ArcGIS Enterprise Creator naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	11.
	ArcGIS Enterprise Mobile Worker naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	12.
	ArcGIS Enterprise Contributor naudotojo tipo (arba lygiavertės) licencijos 1 metų prenumerata 1 naudotojui
	vnt.
	1
	3
	3

	13.
	ArcGIS Enterprise Viewer naudotojo tipo (arba lygiavertės) licencijos 1 metų prenumerata 1 naudotojui
	vnt.
	200
	3
	600

	14.
	Konsultavimo paslaugas pagal poreikį (detalesnis aprašymas pateikiamas 2.2.7. punkte)
	val.
	150
	Netaikoma
	150


* Pirkėjas neįsipareigoja įsigyti Lentelėje Nr. 2 nurodyto Prekių kiekio. Nurodytas Prekių/Įrangos kiekis yra preliminarus ir skirtas pasiūlymams palyginti. 

[bookmark: _Hlk158277312]2.4. Prekės, nurodytos 2 lentelėje, bus perkamos pagal Pirkėjo poreikį ir pagal Tiekėjo pasiūlyme nurodytas Prekių kainas ar įkainius, neviršijant bendros maksimalios Sutarties vertės 370 000 EUR be PVM.
2.5. Pirkėjas Prekes perka  be pristatymo. Prekes ir paslaugas Tiekėjas turi suteikti nuotoliniu būdu. 
2.6. Minimalus užsakymo dydis -  100 Eur be PVM.
2.7. Esant poreikiui, Pirkėjas gali įsigyti ir Techninėje specifikacijoje nenurodytų, tačiau su pirkimo objektu susijusių prekių (toliau – Papildomos prekės), neviršijant 10 procentų Sutarties vertės. Papildomų prekių įsigijimo tvarka nustatoma Sutartyje.
2.8. Tiekėjas turi būti siūlomos Prekės gamintojo (jeigu pats nėra gamintojas) oficialus atstovas, turintis teisę atlikti siūlomos Prekės techninį aptarnavimą ir remontą garantiniu laikotarpiu arba būti sudaręs atitinkamų paslaugų teikimo sutartį su kitu tokią teisę turinčiu ūkio subjektu. 
	Tiekėjas turi pateikti siūlomos Prekės gamintojo įgaliojimą ar kitą dokumentą, patvirtinantį Tiekėjo teisę atlikti techninio aptarnavimo ir remonto paslaugas garantiniu laikotarpiu arba pateikti įrodymus apie sudarytą atitinkamų paslaugų teikimo sutartį su kitu tokią teisę turinčiu ūkio subjektu.

3. SUTARTINIŲ ĮSIPAREIGOJIMŲ VYKDYMO TVARKA IR TERMINAI
3.1. Prekės turi būti aktyvuotos ne vėliau kaip per 5 d. d. nuo užsakymo pateikimo dienos. Prekių užsakymai teikiami 36 mėnesius nuo Sutarties įsigaliojimo dienos, bet ne ilgiau iki bus nupirkta Prekių už 2.4. punkte nurodytą sumą.
Prekių tiekimo (Prekių užsakymų teikimo) ir (ar) perdavimo terminas pratęsiamas nebus.

4. APLINKOSAUGINIAI REIKALAVIMAI
Pirkėjas siekia, jog jo ir Tiekėjo veiksmai darytų kuo mažesnį poveikį aplinkai, todėl:
4.1. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);
4.2. Visa dokumentacija susijusi su Sutarties vykdymu teikiama Pirkėjui ir Tiekėjui elektorinėmis priemonėmis (elektoriniu paštu ar kt.);
4.3. Sutartis bus pasirašoma tik elektroninėmis priemonėmis (elektroniniu parašu)
4.4. Pirkimas laikomas žaliuoju, nes perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
__________
Pastaba: Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad Pirkėjas priima ir kitus dalyvių lygiaverčių Prekių įrodymus. Lygiavertiškumo įrodymas yra tiekėjo pareiga.

	
	
	





